정조 5년 · 목
別單。一。昨年年事。關外沿路所過處。蜀桼唐稷等各樣田穀。聞甚豐熟。民間氣色。不至饑饉。但見連輈累穀。轉輸相望者。多是米帒。而皆向關內云。可知關內之被歉也。入關後。聞昨年夏秋。雨潦極備。大段傷農。直隸各邑。或有二分處。或有三四分處云。道路所見。則馬莝一斤直。小錢八分。老米一斗直。丁銀一兩。斗雖倍大於我國行用之斗。而米價之躎貴如此。又見三漢等地。賑故方張。携幼擊老。爭赴粥飯者。以十百計。又聞薊州等地。饑饉頗甚。至有剝木皮作屑。和粥資生者。兼以塘報參者。則直隸所管武淸等四十一州。截漕三十萬石。以備賑資。現貯不贍。加撥通倉米三十萬石部庫銀三十萬兩。以資應用。又於皇都五城內外粥厰。以例給米之不敷。每日每厰。增給一石。以資煮眼。又於開春後。下諭各省。凡在被災處。區別分數。正賑外城加賑兩個月。籽種口糧。亦合糶借。以資接濟。年事之歉荒。賑政之著實。據此可知。一。關外各處。城役方張。自鳳凰城以西。凡明朝設障建堡之處。莫不固其遺此。另加修等。凡爲十八處云。而鳳城段。畢役已久。其他各處段置。一邊伐石。一邊燔甓。沿路所見。在在周然。臣過潘陽時。路見欽天監正喜常。以欽差往奉天各州。而亦以城此看審事出去云。粵自彼人入中國之後。關外城池。一任頹廢。未嘗有修治之擧。山海一關。何等重地。而吳將所毀之處。依舊呀缺。只樹鐵寨。略存防限而已。山海如此。他無可論。而年前瀋倖後。始乃留意此事。不憚工役。一時竝擧。其所設施之意。殊未可曉。聞其爲役。所費浩多。鳳城周園。不滿五里。而費了三萬兩銀子。通計十八處應費。則當入二百六十餘萬兩云。臣過中前所時。目見燔甓之役。問役價多小。則一人一日之燔役。官給三十三文錢。至於築役段。每二把。以十兩銀子定爲役價。計把給價。許民自築。京官監役者。不過檢察堅否云。一。班僧死後。斂以金塔。置其屍于德勝門外。以二月十二日。舁送于居庸關外後蔡地。而載以八人金轎。鼓吹前導。皆用王禮。皇六子質郡王。吏部尙書永貴護往云。前一日。里帝亦駕臨哭辭云。後蔡地以後。則蒙古諸部。各以其地方。轉相舁送。達于西番云。故試以此僧本末探問。則凡在漢人。或答以不理。不理云者。難於爲說。托以不知也。或答以不過一番僧。何佛之有。或斥言萬歲爺亦撻子。無怪其敬僧也。顯有不滿之色。滿人則皆以爲。一時圓寂。且當還度。同然一辭。莫不崇信。滿漢之見。大抵逈別。而且漢人則多以爲皇帝之過禮此僧。蓋有深意。皇帝之所畏。無如蒙古。蒙古之所敬。無如班僧。四十八部縻然尊奉。凡班僧車轍所過之地。便液所遺之地。見必百拜。致其敬慕之誠。皇帝必惓惓於此僧者。實爲收拾諸都地也。此言最近。蓋聞蒙古部落。日漸强盛。大爲中國之深慮。而皇帝之於蒙人。務得歡心。結以婚媾。而額附多出沙漠。寵以官爵。而雜種列居淸要。尤於溜流。待之特厚。列朝願堂及他公家所管寺觀。皆以蒙僧居之。號爲哪嘛禪。官給廩料。接遇出常。雖在凡僧。猶且如此者。誠以蒙人崇佛故也。推此以言。則班僧之生死殊禮。似或有所爲而然。一。戶部尙書和珅。發跡行伍。錢穀甲兵。無不與聞。長處禁中。坐臥與共。人或以首面之寵目之。皇帝嘗語廷臣曰。和珅。朕之親臣也。雖其位重。亞於福隆安。而昵寵過之。其爲人媚嫵便給。善承旨意。凡在戎政。以有力之故。亦或有擅便措劃者。以軍兵廩銀先下一款。頗得旗下之譽。威權篤爀。滿廷側月。語及於珅。人皆揮手。以此之故。得失長短。亦無以詳探。又聞皇帝有敦妃汪氏所生十二歲女。號爲波羅公主。爲皇帝所鍾愛。凡有非常之擧。宮中必借公主一言以沮之。方與和珅十一歲子。定爲婚姻云。一。李侍堯之繫獄。今至周歲。本事顚末。已悉於前後塘報中。蓋侍堯以國初元勳永芳之後。爲皇帝所倚靠。入處內閣。出總雲貴。數十年位遇不輕。以兒畜和珅之故。嗾人橋贜。成一大案。內閣九卿之原擬斬候者。改請斬決。蓋斬候者。待時之謂也。斬決者。立決之謂也。各省督撫。其議亦同。而獨閔鶚元。請援議勤議能之文。皇帝從鶚元之議。果稱侍堯瓣理之勞。及其祖旗常之功。帝意之必欲傅生。於此可知。試以此事。探問委折。則多以此乃和尙書所發。故內閣外省。必擬重律者。有所牽製故也。更以塘報參驗。則當勤渾之前後異論。陳輝祖之游移兩可。果有贍顧其權倖。不敢立異之跡。又聞侍堯在雲貴時。受賂勤貿等事。雖有其贜。太半爲私獻之資。奇珍異玩。盡歸內帑。故皇帝雖牽於朝議。尙此覊縻。而實無罪罪之意。繁獄以後。若有機密事。暗使人詢議于獄中。昨年秋間。大臣阿桂。恃恩放恣。私設稅局於西直門外。事發後。止罰十年之俸。此蓋從侍堯獄中之議云。一。塘報中。有湖廣總督富勤渾覆奏一款。事係文網。其奏槪云。逆犯戴昆約亭遺詩。語句狂悖。而魯之裕序其時。又於之裕所著式馨堂集中。有錢謙益吳梅村等姓名。遂以此搜査于之裕後孫魯恕棨恕模等處。幷請斥革。又請搜出約亭詩本及式馨堂集現在者。期于淨盡云。曾聞年前。以一柱樓詩獄。誅竄旁午。今此塘報所出。似是一柱之餘波。而多般探問。人皆秘諕。臣於歸時。遇一塾生問之。則以爲。此事根委。在於乾隆四十年乙未。初以江而士人王錫信。妄改康熙字典一款。始有文字搜摘之擧。戴昆以所著明史纂語中。多違礙之故。延及於昆之約亭集。竝被搜焚。論以逆律。魯之裕。曾官翰林。而以戴昆切友。果有爲昆集作亭之事。之裕式馨堂集。亦被焚毀。錢謙益之子孫。以其祖文字事被調。雖在康熙年間。而其遺文零墨之現在在者。亦於乙未後。搜括焚毀。無一見漏。不特此也。凡人家文字之礙遍本朝或追思皇朝者。一體搜焚。始於乙未。至於昨冬。尙未寢止。而凡被焚毀者。共有六百八十餘種册子。其子孫之竝發黑龍江烏嚕木齊等地者。亦不知其數。擧也惴恐。文字之毖愼。比前益甚云。一。聞皇帝春秋晼晩。神氣康旺。耳目聰明。不減少壯。大小公事。過眼輒了。一字半句之有違誤處。無不拈出。但數年以來。性氣漸益嚴急。法令每多苛刻。一有現發。雖微文末節。亦必徹底究詰。致法深重。雖以糖報見之。皇帝於康熙實錄中。摘出其時勳臣繁拜專擅之端。追奪一等之贈。又以其時總督下三元所奏。事關吳三柱。削官踣碑。扶發秘史。已非美事。而追論心跡。尤屬深密。其所用法。類多如此。又於禁中。喜怒暴發。榜箠不休。僕隸宦妾。惴惴度日。內自宮聞。外至朝廷。莫不一味周遮。善辭彌縫。以爲姑息之計云。一。聞黷貨之弊。無如近日。榷稅鬻官。聚歉多歧。書屬內務府。帑儲充牣。都城內外。又有所謂皇帝舖子者。錯落相望。取其利剩。又於各坊。官設戲子屋。徵其稅入。凡在籠貨之道。靡不用極。近聞北門外數十里香山下。有一廛肆。名曰海店。登萬壽山可以臨望。而百貨雲委。便一波斯。每當春月。皇帝簡其陪衛。躬詣海店。周覽廛貨。親自嗄價。耳月之玩。隨意貿取。一如唐時白望之爲。而自內務府。計還其價。較厚於私地買賣。故民以爲利。競以珍玩務悅上心。又聞饋獻成風。每當壽節。各省督撫。必以奇玩十餘種。來獻諸王。大臣以下。亦各有所獻甌罏之屬。皆以明珠異玉爲餙。書納宮中。以此之故。市肆問珠身等物。日漸騰貴。賈胡之輩。反求於我人。蜼碎佩零珠。願以十倍之價要售云。蓋緣衆貨之有尾閭而然也。在廷諸臣。從而化之。槐扉棘門。盡作販肆。百端規利。恬不知耻。加以訶訟多因賂決。差除式以貨成。種種貪鄙。不可殫記。市民輩言及李侍堯事。每云今之宰相。皆侍堯也。侍堯之獨抵於罪。亦冤矣。輿情如此。貪風可見。一。聞昨年秋間。有盜盜大內玉器。賣于南京富人。叔老虎爲名人。適以行販往南京。不知其器之爲御用也。厚價貿來。俄已事發。盜則抵死。老虎亦配遠地。而官藉其產家貲累百萬。老虎實不知其事。而罪至藉產。民間頗冤之。大抵富民之有射貨者。一有徵罪。官家必文致之。輒施藉產之律。以此富民人不目保。每恐抵罪。最是市民皆是漢人。而廛房例稅之外。又徵口錢。且各衙門使卒。籍其官威。出沒廛肆。種種求索。殆無虛日。市民輩尤以此難堪。以賣買來往館中者。擧有愁怨之色云。一。聞昨年夏間。正陽門失火之後。太學士英廉實館改修之役。用官銀七萬餘兩。爲工作之費。而太半入已。草草牽架外門樓牒。畢役之後。及當冬月。忽生缝罅。將有壞塌之漸。英廉姑無勘罪之擧。只令罰徵銀四萬兩。使之改築。見今工事方張。了役姑遠。聞皇帝間嘗親臨役處。見役丁數百人番杵之勞。特自內務府。捐銀二百兩。頒賜駕前。以爲激勸之資。凡官銀例以五十兩爲一塊。二百兩合爲四塊。而該掌吏隸。方其頒下之際。暗藏二塊。只以二塊分之。白地幻弄。對而染指。人莫敢言。役丁稱冤云。又聞正月念間。役丁一人。從浮梯上撤瓦。跌足殞斃。監董官員。隱而不奏。蓋慮皇帝大段驚動。有非常之擧也。大抵在下之人。專以掩覆彌縫爲事。法綱之解紐。從以可見。一。臣於元朝賀禮時。竊見班序雜亂。追退無章。或以跪而有未及興者。或以稽而有未及跪者。間或有翻作手勢若相指點者。及其禮畢。亦不以班次退出。或先或後。雜畓可駿。從前每聞彼國朝班。殊甚齊整。近於軍法。今此所見。大異所聞。任譯輩亦以爲。與前不同。更以糖報參看。則昨年十月朔。親詣太廟時。滿濩監察御史各二人。職在諸班。而俱不待令于排班時。至彼交部之律。朝儀乖雜。此已可見矣。通官輩或以爲。皇帝晚年。朝綱漸弛。在廷之人。亦不能如前整飭云。一。四庫全書彙輯之役。聞方鞅掌。不可以歲月了畢。而皇六子質郡王及大臣阿柱和珅等。爲總裁之任。又有分校覆校總校謄錄等任。一邊移寫。一邊拷檢。分工幷力。矻矻不已云。考見糖報。則四庫全書。凡差誤處。每三月一査。如有差誤。各以資柣隆卑。分等記過。如總裁記過一次。則分校等任。記過二次。尙書嵇璜等以下數十人。皆記過。記過多者。至數十次。幷令交部。其讎㮢之法。著實如此。又於選拔貢生中。如有情願自備資斧。在館效力者。亦許充當謄錄之任。又聞凡任校寫之役者。六年方許遷官。而正月晦間。以謄錄官寫役之稽過時日。因總裁所奏。二十二人皆令革職。其中多有仕滿四五年者。而竝皆被罪云。又見武英殿聚珍版式例。則四庫全書所印活字。以印役活繁。不用鎔銅埏泥之法。以棗木刻做數十萬字。以爲省簡工費之地。其所施設。極爲纖巧。一。聞皇帝趁上元節。辛園明園。損銀十萬兩。另造各樣花燈及紙炮之屬。以供玩賞。蒙古人之留京者。亦令來會同觀。轉向海店。盡則閱市。夜則埋火。爲十日之樂。還御後。自二月初二日。親揀繡女。繡女者。官女之謂也。凡係八旗旗下女子。毋論貴賤。竝在揀中。而每一日揀一旗之女。至初九日畢揀。被揀者或云百餘人。或云十餘人。又聞應揀女子。自十四歲。至十九歲爲限。三年一揀。自是定制。凡旗下女子。一經揀選然後。方許婚嫁。如有違制經嫁者。罪其父毋。論以一律。雖外官挈孥者。亦必趁期厘送云。又聞應揀之際。內官自官門外。先點可否。以爲進退。故宰相及富竪女子。厚賂行情。多有頉免者。被選之類。皆是貧家。而被選之初。官給一千兩銀。以備資粧。向後凡百。皆自本家責應。故被選之家。無以支存。滿室號器云。又聞新揀後。凡宮人中年老無寵者。許令出宮。以此補被。充當元額云。又聞新揀中。姿貌豐美有福氣者。分送諸王宮中。而徒有容色者。或暇以公主名號。嫁與蒙古各部云。一。聞皇帝將以二月二十二日。辛五臺山。蓋爲禮佛祈福事。五臺山距皇京爲九日程。往還當爲月餘云。山在䧹代之間。地是荒寒。人跡罕及。益聞康熙二十七年。亦當臨辛。其時從臣翰林楊士奇。有扈從西巡錄一册。其說頗詳。取考西巡錄。則槪云。五臺山有東西南北中五臺之山。蓋以此也。南東二臺。高三十七里。西臺高三十五里。中臺高三十九里。北臺最高爲四十里。而崚嶒硝判。石滑路危。猛風觱發。吹人幾墜。又云。歲積堅氷。夏仍飛雪。游履不到。唯於盛夏。法侶裹糧禮佛而還。至若仙佛之跡。花藥之美。以其錄見之。則果是天下之靈山。而亦可認其高且險也。彼中傳說多以爲。班僧在時。約與皇帝。待春同往五臺。故西幸之擧。實由追念前言。五臺旣是列朝臨辛之地。今玆之行。未必專爲班僧也。又聞皇帝亦於十數年前。再幸北山。而慮大臣孫可簡之諫止也。預出可簡。奉使南方而後。始駕詣焉。輒爲風雨所阻。竟未一登高處。而可簡在道聞之。馳疏力爭云。又聞康熙行辛時。鑿山通道。連拘架木。役民之傷斃者甚多。而今此涉險。又在暮年。雖另飭沿路。省減民弊。而修開山路之際。又將多損人命。閣臣以下。無一爭執。彼人亦多憂歎者。至以爲孫可簡若在。必不使皇上有此行。一。彼國旣以軋乾淸官遺詔。定爲家法。故雍正以後。無預建之規。聞皇子數十人。零落殆盡。現在者止是五人。而第六子淳貴妃蘇氏所生質郡王永鎔[瑢:I-PERSON]。序方居長。聰睿絕倫。旁通星曆。爲皇帝屬意。民望所係。亦在六王。而今番五臺之行。預諭內閣。諸子中亦令質郡王留京。事係監國。可見倚重之意。第八子儀郡王永璇。縱慾敗禮。性行不良。班僧之來。最喜只王。而永璇不許接見。意失拜謁云。一。遼潘之問。旗民雜處。無甚分別。亦或有互相嫁娶者。入關以後。則聞其界限甚嚴。不但不與之嫁娶。田土互賣。亦有法禁。蓋關外之民。多有最初提從者子孫。皆許入旗。別稱漢軍。故縉紳案中。間以奉天某旗下載錄者。亦以奉天省。獨有漢人之爲旗下者故也。臣過瀋陽後。路見流丏。聞是漢人。而自言稅役偏重。無以支存。問其偏重之故。則民人一晌田稅爲二百九十文。旗軍一晌田稅爲四十八文。民人口錢。每丁一百六十文。旗軍則不但無口錢。又有一年二十四兩銀之例給者云。大抵旗民之田。隨其沃瘠。稅以高下。而民田之倍徵。據此可推。且以臨淸土賊出征時放料事。驗之於紀略中。則滿洲兵一月鹽菜價。給銀一兩五錢。綠營兵則止給七錢五分。均是戰兵。而亦有差等。至於朝廷之上。雖參用竝進。客主之勢。逈然不同。凡係軍機等任。皆以滿洲居之蒙人。則或許其任。而竝無一員漢人。一。旗軍。無他身役。例給銀兩之外。又有視其久勤加賞之例。凡其利害。較勝於平民。故爲旗軍者。自以爲榮。臣過瀋陽時。見一旗軍。卽征蠻時從戎者。而自言初不入於選兵中。手格數馬。以示可用。方許從征。又言從征而死。猶愈於不從征而生也。語及執殳。殆欲鼓舞。一卒如此。三軍之心。可推而知。蓋出征之士。生還厚賚。死歸議恤。故人人不但以入旗爲榮。尤以從征爲榮者。實亦法制之使然。又於道路數千里之間。竝不見一人私相詬詰狀。眞所謂勇於公戰。㥘於私鬪者。一。關外各處。只服旱田。又無山海之利。居民率皆貧賤。閭幷間又荒寒。頗靠車利。以資生許計。而衣食之用。亦甚簡薄。聞一丁一年之食。只須百餘文銀子。每見道路間。手持小鍤者。跟從行旅。牛馬之矢。隨卽揭取。唯恐或遺。在在皆然。力田勤業。卽此可見。又見生齒繫盛。男口尤盛。雖孤村小店。街路之上。聚觀使行者。頃刻環匝四五十人。又聞無子者絕少。人皆有五六男子。少不下二三子。至於牧畜。一家所泰牛馬。亦各五六頭。騾驢幾皆四五蹄。民物之繁庶。大槪若此。以此之故。生理之艱匱。物價之踊貴。比前益甚云。一。皇帝於我國。見遇稍別。關內外閭閻間。至有高麗之諺。以此彼人亦不敢慢忽。驛人刷夫輩。習知此個物情。能自生氣。輒欲相尙。而彼必逡巡退縮。皆序謹避之意。留館時又見防護甚勤。隨事畏愼。亦以年前失火壓死等事。種種生梗。尤不敢放心故也。自鳳城至遼東。是謂東八站。而山谷巖險。故民俗隨以獷悍。瀋陽以後。則人情俗習。亦自愿懇。不至簿略。而但我人中刷夫等屬。從前每以欺詐相加。故彼亦不得不以欺詐相償。其弊已久。一自丙申高橋堡失銀還推之後。凡在沿路。物情頓變。擧有厭苦之色。初無接應之意。雖似小事。亦屬可虞。一。關內外所過處。只見居民或賈或農。各自勤力。語及官家。答以不會。似有安生樂業之意。路過邑治。衙門闖然。竝未見招呼徵發之事。到皇城後。又見掖門長閉。罕見人出入。各部各寺。絕不聞人聲。一味靜諡。常若無事。想其爲治。專以剔繁尙簡爲安。而亦可見康熙時成法定制。到今遵用。使天下之人。各自團束於科條之中。官民兩忘。得以晏然。一。彼中儀章。旣異華制。紅帽緇衣。似無分別。而其實則尊卑隆殺之節。幷幷不紊。如帽頂坐褥之屬。隨品異制。足表貴賤。又如關內跟從之法。皆有一定之規。無或踰越。有足可觀。漢人以二品以上。則竝許乘四人轎。而至於滿洲。則雖一品官。皆騎馬而行。蓋以弓馬爲事故。如我國文武之別。臣等留館時。刑部侍郞阿揚阿之。以特旨來問安否也。以滿洲而乘轎。怪問其由。則以爲雖係滿洲人。宰相年六十五歲以上。則始許乘轎云。此雖節目間事。分穀甚明。絕無猥雜之弊。亦係他好處。一。竊瞷彼國。雖以武力得天下。而入處中國。已過百年。室屋飮食。純用華制。政令典則。多仍明朝。雖現係滿洲者。亦與自來中國之人。幾乎爛熳。殆無分別。漸失本色。同歸柔脆。儀節轉勝。質致深薄。駸駸有衰末氣像。雖以宮殿見之。只事雕巧。都務桅蠟。瀋幸時所創行宮。不過數年。塗艧如新。圯缺過半。不堪更支十年。此不但侈奢之弊而已。制作之全無實用。可以推類。又以文蹟驗之。上之所諭。每自矜高。下之所秦。專意贊美。每事雖以明季爲戒。必要相反。而自不知本朝虛僞之習。至於此極。想其初頭立國規模。不應如此。而夫以尙武之俗。反有滅質之歎。甚非佳象。